b'\n_START_ARTICLE_\nJosip Filipovi\xc4\x87\n_START_SECTION_\n\xc5\xbdivljenjepis\n_START_PARAGRAPH_\nSodeloval je pri zadu\xc5\xa1itvi mar\xc4\x8dne revolucije na Dunaju leta 1848 in mad\xc5\xbearske revolucije leta 1849. V generala je napredoval leta 1859. Boril se je tudi v prusko-avstrijski vojni leta 1866 in tedaj prejel \xc4\x8din podmar\xc5\xa1ala._NEWLINE_Filipovi\xc4\x87 je poveljeval avstrijskim oboro\xc5\xbeenim silam, ki so izvedle aneksijo Bosne in Hercegovine leta 1878. Nekaj \xc4\x8dasa je deloval na \xc4\x8delu okupatorske uprave in utrjeval voja\xc5\xa1kopolicijski sistem.'